Y.B. TUAN NG SZE HAN: Baik, terima kasih Tuan Timbalan Speaker. Saya memohon untuk menjawab isu-isu yang telah dibangkitkan oleh Ahli-ahli Yang Berhormat dalam perbahasan selama dua hari. Saya akan memulakan dengan soalan atau isu yang dibangkitkan oleh Yang Berhormat Jeram. Semangat dia, bila sebut nama dia. Ok, Yang Berhormat Jeram telah mencadangkan Pihak Berkuasa Tempatan perlu menjalan operasi atau serbuan terhadap perniaga runcit bersama pihak Imigresan dan pihak LHDN. Kerajaan Negeri menyambut baik cadangan daripada Yang Berhormat Jeram, untuk pihak LHDN Bersama-sama PBT dalam operasi atau serbuan di kedai runcit. Untuk makluman Yang Berhormat, secara umumnya semua PBT telah menetapkan jadual operasi penguatkuasaan dan sering mengadakan operasi bersepadu bersama agensi-agensi yang lain mengikut keperluan dan kesesuaian. Selain itu, tindakan penguatkuasaan harian juga sentiasa dijalankan oleh Jabatan-jabatan Integriti sendiri. Yang Berhormat Jeram juga sentuh isu berkenaan penglibatan wakil rakyat di dalam perancangan PBT. Tuan Speaker, Kerajaan Negeri telah memberi arahan agar semua Datuk Bandar dan Yang DiPertua Perbandaran atau Daerah mengadakan perjumpaan berkala secara dua hala Bersama Yang Berhormat Ahli Dewan Negeri termasuk ADUN Pembangkang untuk menbincangkan isu-isu setempat di kawasan ADUN masing- masing.
Dalam perjumpaan tersebut adalah terbuka untuk sebarang perbincangan mengenai isu tempatan. PBT juga boleh memaklumkan keputusan-keputusan dalam Mesyuarat penuh PBT dan Mesyuarat OSC berkaitan pembangunan di semua kawasan Yang Berhormat Ahli Dewan Negeri berkenaan. Saya juga dimaklumkan bahawa, baru-baru ini ada satu perjumpaan bersama Yang Berhormat Jeram di Kuala Selangor yang dianjurkan oleh MDKS Bersama Tourism Selangor, di mana Yang Berhormat juga dijemput untuk memberi pandangan dan cadangan bagaimana kita boleh memulihkan pelancongan di
kawasan Kuala Selangor dalam masa yang paling singkat. Terima Kasih kepada Yang Berhormat Jeram, kerana telah menyertai pertemuan tersebut. Dan satu lagi perkara penting yang disentuh oleh Yang Berhormat Lembah Jaya, adalah untuk cadangan untuk mewujudkan jaringan hijau dibandar-bandar yang berhubung antara satu sama lain. Tuan Timbalan Speaker, dalam konteks perbandaran, jaringan hijau adalah ruang luar rumah dalam bentuk ruang lapang atau ruang yang menpunyai unsur kehijauan untuk beriadah dan bersosial yang dihubungkan dengan laluan berkenderaan berbasikal dan penjalan kaki yang baik. Namun bergitu, persekitaran kawasan perumahan kos rendah sejak dahulu hingga kini, di dapati mempunyai ruang hijau yang sangat minimum selain kualiti kemudahan rekreasi yang amat sederhana dan mengakibatkan pelbagai masalah sosial serta tahap kualiti kesihatan yang rendah di kalangan penduduknya.
Sehubungan itu, satu projek sedang dilaksanakan dengan usaha Kerajaan Negeri, Pemaju dan PBT dalam menggubal pendekatan pembangunan di kawasan yang dijangkakan ini kepada bentuk pembangunan Jaringan Hijau yang lebih berkualiti dan lestari. Jadi, ini juga bertepatan dengan sekurang-kurangnya tiga (3) Sustainable Development Goals 2030 iaitu SDG 10, Reduce In Equality, SDG 11, Sustainable Cities And Communities serta SDG 17, Partnership For The Goals. Saya ..